Diari Oficial de la Generalitat Valenciana


Sumari del DOGV 9704, del 16-10-2023 (2023/10126)

RESOLUCIÓ de 4 d'octubre de 2023, del director general d'Ordenació Educativa i Política Lingüística, per la qual es fan públiques les sentències fermes números 312/2023, 336/2023 i 340/2023, dictades per la Secció 4 de la Sala Contenciosa Administrativa del Tribunal Superior de Justícia de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9704

Data del DOGV
:   16-10-2023

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2023/10021


Data del document
:   04-10-2023

Organisme emissor


Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació

RESOLUCIÓ de 4 d'octubre de 2023, del director general d'Ordenació Educativa i Política Lingüística, per la qual es fan públiques les sentències fermes números 312/2023, 336/2023 i 340/2023, dictades per la Secció 4 de la Sala Contenciosa Administrativa del Tribunal Superior de Justícia de la Comunitat Valenciana. [2023/10196]  
Vist l'acord de 27 de setembre de 2023, de la secció quarta de la Sala Contenciosa Administrativa del Tribunal Superior de Justícia de la Comunitat Valenciana, i vista la Sentència ferma 312/2023, de 29 de juny de 2023, que estima parcialment el recurs contenciós administratiu interposat per la representació de la María Teresa Alonso Rodríguez contra el Decret 107/2022, de 5 d'agost, del Consell de la Generalitat Valenciana, d'ordenació i currículum de l'Educació Secundària Obligatòria.  
Vist l'acord de 26 de setembre de 2023, de la secció quarta de la Sala Contenciosa Administrativa del Tribunal Superior de Justícia de la Comunitat Valenciana, i vista la Sentència ferma 336/2023, de 30 de juny de 2023, que estima parcialment el recurs contenciós administratiu interposat per la representació del Sindicat ANPE de la Comunitat Valenciana contra el Decret 107/2022, de 5 d'agost, del Consell de la Generalitat Valenciana, d'ordenació i currículum de l'Educació Secundària Obligatòria.  
Vist l'acord de 27 de setembre de 2023, de la secció quarta de la Sala Contenciosa Administrativa del Tribunal Superior de Justícia de la Comunitat Valenciana, i vista la Sentència ferma 340/2023, de 30 de juny de 2023, que estima parcialment el recurs contenciós administratiu interposat per la Central Sindical Independent de Funcionaris de la Comunitat Valenciana (CSIF) contra el Decret 107/2022, de 5 d'agost, del Consell de la Generalitat Valenciana, d'ordenació i currículum de l'Educació Secundària Obligatòria.  
Vist que els acords esmentats ordenen la publicació immediata en el Diari Oficial de la Generalitat Valenciana de la part dispositiva de cadascuna de les sentències número 312/2023, de 29 de juny de 2023; número 336/2023, de 30 de juny de 2023, i número 340/2023, de 30 de juny de 2023, del Tribunal Superior de Justícia de la Comunitat Valenciana, perquè despleguen tots els seus efectes, i en exercici de les atribucions conferides per l'article 70 de la Llei 5/1983, de 30 de desembre, del Consell, i l'article 95 del Decret 126/2023, de 4 d'agost, del Consell, de modificació de determinats aspectes del Decret 112/2023, de 25 de juliol pel qual s'estableix l'estructura orgànica bàsica de Presidència i de les conselleries de la Generalitat, resolc:  
  
  
Únic  
Donar publicitat a les sentències número 312/2023, de 29 de juny de 2023; número 336/2023, de 30 de juny de 2023, i número 340/2023, de 30 de juny de 2023, de la Sala Contenciosa Administrativa del Tribunal Superior de Justícia de la Comunitat Valenciana. Les sentències són fermes i vinculants.  
Es dona publicitat a aquestes i al contingut de la decisió que estima parcialment els recursos interposats (recurs contenciós administratiu 389/2022 interposat per María Teresa Alonso Rodríguez, recurs contenciós administratiu 331/2022 interposat per Sindicat ANPE de la Comunitat Valenciana, i recurs contenciós administratiu 337/2022 interposat per Central Sindical Independent de Funcionaris de la Comunitat Valenciana (CSIF)), i anul·la i deixa sense efecte els articles següents del Decret 107/2022, de 5 d'agost, del Consell de la Generalitat Valenciana d'ordenació i currículum de l'Educació Secundària Obligatòria: 11.3 i 15.7, aquest últim només en relació amb els tres primers cursos de l'ESO però no en relació amb el 4t, i el 10.3, amb totes les conseqüències inherents a aquesta anul·lació, i en manté la resta.  
  
  
De conformitat amb el que es disposa en l'article 72.2 de la Llei 29/1988, de 13 de juliol, de la jurisdicció contenciosa administrativa, les sentències fermes número 312/2023, de 29 de juny de 2023; número 336/2023, de 30 de juny de 2023, i número 340/2023, de 30 de juny de 2023, produiran efectes des del dia de la publicació en el Diari Oficial de la Generalitat Valenciana.  
  
València, 4 d'octubre de 2023.- El director general d'Ordenació Educativa i Política Lingüística: Ignacio Martínez Arrúe.